钦定古今图书集成/历象汇编/岁功典/第008卷 > 《四时词》陆𬬩
## 钦定古今图书集成/历象汇编/岁功典/第008卷 > 《四时词》陆𬬩

满地花阴翡翠凉，半帘红雾水晶香。黄鹂似惜春无
主，啼遍宫门不过墙。

柳花台榭汗销香，荷叶池塘趁晚凉。十里翠萍鱼点
破，软沙深处见鸳鸯。

架上𫄨衣卷翠丝，手中团扇怯风吹。侍儿不识人心
别，还把红盐洒竹枝。

梦断巫山独拥衾，笙歌声迥夜沉沉。无情不似铜龙
漏，滴碎《长门》一片心。

柳条宛转结，蕉心日夜卷。不是无舒时，待郎手自展。